
AVIZ

asupra proiectului de Lege pentru aprobarea Ordonanţei de urgenţă a Guvernului nr.102/2000 pentru modificarea art.6 din Ordonanţa de urgenţă a Guvernului nr.170/1999 privind acordarea, în mod gratuit, a asistenţei medicale, medicamentelor şi protezelor pentru unele categorii de persoane prevăzute în legi speciale

Cu adresa nr.349 din 5 septembrie 2000, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege pentru aprobarea Ordonanţei de urgenţă a Guvernului nr.102/2000 pentru modificarea art.6 din Ordonanţa de urgenţă a Guvernului nr.170/1999 privind acordarea, în mod gratuit, a asistenţei medicale, medicamentelor şi protezelor pentru unele categorii de persoane prevăzute în legi speciale.
In urma examinării, în şedinţa din data de 13 septembrie 2000, Comisia pentru buget, finanţe şi bănci, cu majoritate de voturi, a hotărât să avizeze favorabil proiectul de lege, cu recomandarea ca la dezbaterea în fond, Comisia pentru sănătate şi familie să ţină seama de obiecţiile şi propunerile Consiliului Legislativ din avizul nr.682/28.09.2000.

